Page:Oxford Book of English Verse 1250-1900.djvu/29



Levedi, al for thine sake Longinge is y-lent me on. In world his non so wyter mon That al hire bountè telle con; Hire swyre is whittore than the swon, Ant feyrest may in toune. An hendy hap, etc.

Icham for wowyng al for-wake, Wery so water in wore; Lest eny reve me my make Ichabbe y-yerned yore. Betere is tholien whyle sore Then mournen evermore. Geynest under gore, Herkne to my roun — An hendy hap, etc.

3. c.1300

ENTEN ys come with love to toune, With blosmen ant with briddes roune, That al this blisse bryngeth; Dayes-eyes in this dales, Notes suete of nyhtegales, Vch foul song singeth;

